ועדת העבודה, הרווחה והבריאות, כנסת 18, פרוטוקול מספר 147, 2009-12-07 11:30

חיים כץ: בוקר טוב.

חיים כץ: יום שני בשבוע, כ' בכסלו התש"ע, 7 בדצמבר 2009.

חיים כץ: אני מתכבד לפתוח את ישיבת עודת העבודה, הרווחה והבריאות.

חיים כץ: הנושא הוא הצעת חוק ביטוח בריאות ממלכתי (תיקון מס' 47)(פטור לתורם אבר), התש"ע-2009, של חבר הכנסת אריה אלדד.

חיים כץ: בבקשה, אדוני.

אריה אלדד: תודה רבה, אדוני היושב ראש.

אריה אלדד: אנחנו כמעט בישורת האחרונה לקראת העלאת החוק למליאת הכנסת לקריאה שנייה ושלישית.

אריה אלדד: החוק אומר בפשטות שתורם אבר ייהנה מפטור מתשלום דמי ביטוח בריאות ממלכתי לתקופה שיקבע השר בתקנות.

אריה אלדד: נדמה לי שלאחר שהאוצר החליט שהוא לא מתנגד לחוק הזה, בעצם אין יותר מכשלה אמיתית בדרך להשלמתו.

חיים כץ: תודה רבה.

חיים כץ: האם יש פה מישהו שרוצה להגיד משהו לפני שאנחנו עוברים להקראה?

חיים כץ: שום דבר?

חיים כץ: תקריא.

אייל לב ארי: "הצעת חוק ביטוח בריאות ממלכתי (תיקון מס' 47) (פטור לתורם אבר), התש"ע-2009 תיקון סעיף 14 1.

אייל לב ארי: בחוק ביטוח בריאות ממלכתי, התשנ"ד-1994, בסעיף 14, אחרי סעיף קטן (ז) יבוא: (ז1) על אף האמור בסעיפים קטנים (ב) עד (ו), ובלי לגרוע מהוראות סעיף קטן (ז), לא ישולמו דמי ביטוח בריאות בעד מבוטח שהוא תורם כהגדרתו בחוק השתלת איברים, התשס"ח-2008, שתרם בישראל אבר, בחייו, לנתרם שהוא תושב ישראל, לתקופה שקבע שר הבריאות.

אייל לב ארי: "

חיים כץ: אחרי שהקראנו, האם יש למישהו פה איזה משהו להגיד, להעיר, להתנגד?

חיים כץ: לא? או,קיי, אנחנו עוברים להצבעה.

חיים כץ: מי בעד?

חיים כץ: ה צ ב ע ה בעד – 2 נגד – אין נמנעים – אין הצעת חוק ביטוח בריאות ממלכתי (תיקון מס' 47)(פטור לתורם אבר), התש"ע-2009 של חבר הכנסת אריה אלדד (פ/324), מח' 284, אושרה פה אחד להעלאה לקריאה שנייה ושלישית.

חיים כץ: תודה רבה.

חיים כץ: מאחר וכל חברי הכנסת שנמצאו פה תמכו אז הוועדה מאשרת את הצעת החוק לקריאה שנייה ושלישית, ואני מקווה שגם כך היא תעבור במליאה.

חיים כץ: תודה רבה.

אריה אלדד: מתי יש סיכוי שזה יעלה?

אריה אלדד: השבוע?

קריאה: זה יונח עוד השבוע.

אריה אלדד: אפשר לבקש רוויזיה?

חיים כץ: אני מציע רביזיה.

חיים כץ: מי נגד הרביזיה ירים את ידו?

חיים כץ: ה צ ב ע ה בעד – אין נגד – 2 נמנעים – אין הרוויזיה לא נתקבלה.

חיים כץ: תודה רבה, הרביזיה נפלה.